[image: image1.png]


[image: image2.png]


                                                  
„КОМПЛЕКСЕН ОНКОЛОГИЧЕН ЦЕНТЪР–БУРГАС” ЕООД
Акредитиран по Наредба № 18 на МЗ от 20.06.2005 г.   

Сертифициран по BDS ISO 45001-2018
Сертифициран по ISO 9001-2015    

Регистриран като Администратор на лични данни

ДО

ОБЩИНСКИ СЪВЕТ
БУРГАС

ДОКЛАДНА ЗАПИСКА
от проф. д-р Христо Стоянов Бозов,  
управител на  „Комплексен онкологичен център-Бургас" ЕООД
ОТНОСНО: Закупуване със собствени средства на нов Диспенсър за дозиране на 
             радиофармацевтик ФДГ за ПЕТ скенер в Отделение по нуклеарна

                    медицина  към „КОЦ–Бургас” ЕООД
УВАЖАЕМИ ОБЩИНСКИ СЪВЕТНИЦИ,

         Във връзка с очакваното изчерпване на жизнения цикъл на наличната в „КОЦ-Бургас” ЕООД Диспенсърна система за радиофармацевтик, модел „Карл 100” през 2025 г., е необходимо закупуването на нова такава. Необходимостта е свързана със съображения за безопасност за работа със системата и с отказа на фирмата, извършваща абонаментна поддръжка, за последваща такава, поради липсата на доставка на резервни части и компоненти, които са спрени от производство. Новата Диспенсърна система за радиофармацевтик за ПЕТ скенер в Отделение по нуклеарна медицина е на приблизителна стойност 335 х.лв. лв. без ДДС. 

Прилагам рапорт № К-2950/08.10.2024 г. от началник ОНМ.

 Съгласно разпоредбата на чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общински съвет – Бургас, упражнявайки правата на едноличния собственик на капитала на дружеството (принципала Община Бургас), следва да даде съгласие за закупуване на посочения дълготраен материален актив.

    При даване на съгласие, управителят на „Комплексен онкологичен център-Бургас” ЕООД, представляващ лечебното заведение и в качеството си на Публичен възложител съгласно чл.5, ал.2, т.16 от ЗОП и стойностните прагове, посочени в чл.20, ал.1, т.1, буква „б” - ще вземе решение за откриване процедура по  чл. 18, ал. 1, т. 1 от ЗОП за възлагане на обществена поръчка, с предмет: доставката на гореописания дълготраен материал актив. 
             Предвид гореизложеното, на основание чл.21, ал.1, т.23 и ал.2 от Закона за местното самоуправление и местната администрация, във връзка с чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам 
             Общински съвет - Бургас да вземе следното
Р Е Ш Е Н И Е:
           1.  Дава съгласие „Комплексен онкологичен център-Бургас” ЕООД да закупи със собствени средства Система за автоматично диспенсиране и инжектиране на радиофармацевтик за ПЕТ скенер в Отделение по нуклеарна медицина, с прогнозна стойност 335 х.лв.без ДДС.

            2. С оглед своевременно стартиране на процедура по реда на Закона за обществените поръчки, с възложител „Комплексен онкологичен център-Бургас” ЕООД,  на основание чл.60, ал.1 от Административно-процесуалния кодекс, допуска предварително изпълнение на решението по т.1.
                                                                С УВАЖЕНИЕ:
                                     УПРАВИТЕЛ НА 

                                            „КОЦ-БУРГАС” ЕООД:

…….................................
(проф. д-р Христо Бозов)

